Jari Sillanpään syytteestä uutta tietoa: Tilasi hierojan kotiinsa ja harrasti tämän kanssa seksiä, paikalla ollut lapsi otti kuvia tilanteesta

”Katson, että vastaaja on ollut tietoinen lapsesta tilanteesta”, syyttäjä Nina Keskinen kertoi suljetuin ovin Helsingin käräjäoikeudessa järjestettävän oikeudenkäynnin tauolla keskiviikkona.

Lapsen seksuaalisesta hyväksikäytöstä syytetty laulaja Jari Sillanpää avasi asianajajansa Riitta Leppiniemen kanssa oikeudenkäynnin tauolla keskiviikkona, mistä syytteissä on heidän näkemyksensä mukaan kyse.

Leppiniemen mukaan syyte liittyy Sillanpään kotiinsa tilaamaan hierojaan, jonka kanssa hän päätyi ”intiimiin kanssakäymiseen”. Täysi-ikäisen hierojan kanssa harrastetussa seksissä ei itsessään ollut mitään laitonta, mutta hierojan mukana Sillanpään asunnolle oli tullut lapsi, joka näki osan aktista.